Asteriskas

Asteriskas arba žvaigždutė (,  – žvaigždutė) – žvaigždutės pavidalo tipografinis ženklas.

Asterisku tekste pažymimos išnašos, kartais taip skiriamos atskiros teksto dalys ar teksto pabaiga; lingvistiniuose raštuose – atkurtos ir sukurtos žodžių formos ir kiti sutarti dalykai,  žodžiuose, dažniausiai keiksmažodžiuose, rašomuose viešoje vietoje – praleidžiamos, bet numanomos raidės.

Dabartinė žvaigždutė dažniausiai penkiakampė sans-serif grupės šriftuose, šešiakampė serif grupės šriftuose ir šešiakampė arba aštuonkampė jei rašyta ranka. Viduramžių geneologijos įrašuose vartojama septynkampė žvaigždutė (gimimo datai žymėti). „Asteriskas“ (, ) tiesiogiai reiškia „maža žvaigždelė“.

Manoma jog simbolis buvo įvestas II amžiuje pr. m. e. graikų filofofo Aristofano, žyminčiojo nuomone neaiškioms ar beprasmėms vietoms žymėti.. Ir dabar neretai žvaigždutės įrašomos vietoje nežinomų ar neįskaitomų teksto dalių, jomis pakeičiama dalis viešai rašomo labai nevartotino žodžio (jei tokį rašyti visgi reikalinga), žymimos atkurtos ar naujai sukurtos žodžių formos. Informatikoje (paieškos užklausose) žvaigždutė neretai panašiai reiškia jog turinys toje vietoje gali būti bet koks (nam* - namas, namai ir pan).

Asterisku tekste taip pat pažymimos išnašos, ypač jei jų nedaug. Jei išnašų puslapyje ne viena, antroji išnaša žymima dviem ir trečioji - trimis žvaigždutėmis ( *, **, ***). Esant daug išnašų žvaigždutės nepraktiškos ir vartojami skaitmenys.

Asteriskais kartais taip skiriamos atskiros teksto dalys ar žymima teksto pabaiga. 

 

Šiuo metu asteriskui skirta labai daug Unicode kodų tačiau praeityje daugelyje rašomųjų mašinėlių jo išvis nebuvo. Oficialus kelias atspaudinti asteriską tokiais įrenginiais yra spausdinti x ir (po žingsio atgal) toje pat vietoje brūkšnelį (-). Taigi rašomosios mašinėlės žvaigždutė buvo šešiakampė.

Kodai 

Visus asteriskus galima įterpti HTML seka &amp#x{unicode};, pavyzdžiui šešiolikakampis asteriskas (U+273A, ✺) - &#x273A;).

Šaltiniai 

Skyrybos ženklai
Tipografiniai ženklai